தோழியரே.தோழியரே! - காதல் கவிதை

காலத்தின் கருவறையில் 
 கால்தடத்தைப் பதிக்க எண்ணும் 
 கவிஞைகளே(!?). 
 நலமா, நீங்கள் நலமா!? 
 எந்தன் உணர்விற்குள் உறுத்தி நிற்கும், 
 உங்கள் உள்ளம் துடைக்க சில கேள்வி! 
 எம் பண்பாட்டைக் காத்து நிற்க - இது 
 படை திரட்டும் ஒரு வேள்வி! 
 "பெண்மொழி" என்று சொல்லி - நீ 
 பெண்மையைப் படையல் வைப்பதா? 
 உன்மொழி படித்த பெண்ணே - உன் 
 எழுத்தைத் தள்ளி வைப்பதா? 
 காற்றினில் கலையும் மேகத்தை 
 காலத்தின் கருவறையில் ஏற்றி வைப்பதா? 
 இலக்கியத்தில் இடம்பிடிக்க - "பெண்மொழி" 
 இயல்பை நீ இழக்கலாமோ? 
 வரலாற்றைப் புரட்டிப் பார்.காந்தியோடு, 
 "கோட்சே"யும் இருப்பதுண்டு!